Document ID: /roh_data/filtered/fineweb-2-filterrobots_roh.jsonl.gz/71857

Il Cussegl federal vul dapli tempo ed ha dà als chantuns in ultimatum da far urden cun tissis. Fin l'onn 2032 ston ils chantuns intercurir tut las deponias veglias, anc betg examinadas scriva la «NZZ am Sonntag». E fin il 2045 duain las sanaziuns necessarias esser organisadas.
Da nov paja la Confederaziun enavos als chantuns che daventan activs 60 enstagl da 40% dals custs. Als chantuns che na sa participeschan betg refusa Berna in sustegn finanzial. Anc quest onn pudess il parlament federal avair la chaschun da discutar questas midadas cun reveder la lescha da protecziun da l'ambient.